Българското председателство предупреди Тереза Мей за правата на гражданите на ЕС след Брекзит Лиляна Павлова България , която е ротационен председател на Съвета на Европейския съюз , вчера предупреди британския премиер Тереза Мей срещу всякакви планове за промяна на правата на гражданите на съюза след Брекзит , предаде " Франс прес " , цитирана от БТА . Министърът за българското председателство Лиляна Павлова изрази безпокойство от изявленията на Мей . Всички действащи правни норми на ЕС " трябва да бъдат прилагани по време на преходния период " , настоя Павлова . В понеделник ЕС определи като една от основните си позиции на преговорите за бъдещия преходен период , който ще започне след излизането на Великобритания от ЕС в края на март 2019 г . и ще продължи до края на 2020 г . Според нея Лондон ще продължи да спазва правните норми на ЕС , включително правата на гражданите да работят и живеят където пожелаят , в замяна на достъп на Великобритания до единния пазар . Но вчера Тереза Мей разпали нов дебат с изявлението си , че европейските граждани , дошли във Великобритания по време преходния период , не би трябвало да получат същите права като тези , които са пристигнали преди Брекзит . ЕС иска да приключи преговорите за преходния период до края на март , за да може да продължи с преговорите за бъдещите отношения с ЕС . Министър Павлова отбеляза , че дискусиите за Брекзит навлизат в най - трудния си период и ЕС трябва да запази единството си . За нас успехът е да запазим единството на 27 - те , да защитаваме правата , защото Тереза Мей получи много силна подкрепа , например от президента на САЩ , в полза на твърд Брекзит , изтъкна Лиляна Павлова .